CELEX: 62016TN0373
Language: mt
Date: 2016-07-13 00:00:00
Title: Kawża T-373/16: Rikors ippreżentat fit-13 ta’ Lulju 2016 – Victaulic Europe vs Il-Kummissjoni

26.9.2016   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 350/20
            
         Rikors ippreżentat fit-13 ta’ Lulju 2016 – Victaulic Europe vs Il-Kummissjoni
   (Kawża T-373/16)
   (2016/C 350/26)
   Lingwa tal-kawża: l-Ingliż
   
      Partijiet
   
   
      Rikorrenti: Victaulic Europe (Nazareth, il-Belġju) (rappreżentant: C. Fairpo, Solicitor)
   
      Konvenuta: Il-Kummissjoni Ewropea
   
      Talbiet
   
   
               —
            
            
               tiddikjara r-rikors għal annullament ammissibbli;
            
         
               —
            
            
               tannulla d-Deċiżjoni tal-Kummissjoni, tal-11 ta’ Jannar 2016, dwar l-iskema ta’ għanuna mill-Istat li tikkonċerna l-eżenzjoni fuq il-profitt żejjed SA.37667 (2015/C) (ex 2015/NN), implementata mir-Renju tal-Belġju sa fejn din id-deċiżjoni żbaljatament tikklassifika s-sistema ta’ deċiżjonijiet bil-quddiem dwar it-taxxa fuq il-profitt żejjed bħala skema, ma tidentifikax b’mod xieraq l-allegata għajnuna mill-Istat, tqis żbaljatament li deċiżjonijiet bil-quddiem dwar it-taxxa fuq il-profitt żejjed jikkostitwixxu għajnuna mill-Istat inkompatibbli fis-sens tal-Artikolu 107 TFUE u żbaljatament tordan lill-Belġju jirkupra sommom li ma jistgħux jiġu ddefiniti mingħand persuni li rċevew deċiżjoni bil-quddiem dwar it-taxxa taħt is-sistema ta’ deċiżjonijiet bil-quddiem dwar it-taxxa fuq il-profitt żejjed, u
            
         
               —
            
            
               tikkundanna lill-Kummissjoni għall-ispejjeż.
            
         
      Motivi u argumenti prinċipali
   
   
               1.
            
            
               L-ewwel motiv ibbażat fuq l-allegazzjoni li l-Kummissjoni wettqet żball ta’ liġi billi żbaljatament ikklassifikat is-sistema ta’ deċiżjonijiet bil-quddiem dwar it-taxxa fuq il-profitt żejjed bħala skema ta’ għajnuna.
            
         
               2.
            
            
               It-tieni motiv ibbażat fuq l-allegazzjoni li l-Kummissjoni wettqet żball ta’ liġi billi naqset milli teżamina jekk l-allegata għajnuna effettivament tagħtix vantaġġ.
            
         
               3.
            
            
               It-tielet motiv ibbażat fuq l-allegazzjoni li l-Kummissjoni wettqet żball ta’ liġi meta qieset li s-sistema ta’ deċiżjonijiet bil-quddiem dwar it-taxxa fuq il-profitt żejjed hija selettiva.
            
         
               4.
            
            
               Ir-raba’ motiv ibbażat fuq l-allegazzjoni li l-obbligu impost fuq il-Belġju li jirkupra l-allegata għajnuna mogħtija jikser il-prinċipju ta’ ċertezza legali.